laion/Wikipedia-Exotic huggingface dataset:
Purpose (שיר)

"Purpose" (בעברית: "מטרה") הוא שיר שהוקלט על ידי הזמר־יוצר הקנדי ג'סטין ביבר לאלבום האולפן הרביעי שלו, Purpose. השיר נכתב על ידי ביבר, ג'יימס וורת'י, סטיב ג'יימס, פו בר (אנ'), אבן וארס, סקוטר בראון וג'רמי סניידר, הופק על ידי פו בר ויצא לאור על ידי חברת התקליטים דאף ג'אם ב-13 בנובמבר 2015. שמו של השיר נחשף לראשונה ב-28 באוקטובר 2015, באמצעות גרפיטי שיצר האמן גרג מייק באטלנטה, ג'ורג'יה שבארצות הברית, כחלק מקמפיין שיווקי לחשיפת שמות שירי אלבום האולפן הרביעי של הזמר-יוצר הקנדי ג'סטין ביבר, באותו השם. השיר נכתב על ידי ביבר, ג'יימס וורת'י, סטיב ג'יימס, פו בר (אנ'), אבן וארס, סקוטר בראון וג'רמי סניידר, הופק על ידי פו בר ויצא לאור על ידי חברת התקליטים דאף ג'אם ב-13 בנובמבר 2015, כרצועה ה-13 והאחרונה באלבום. הוידאו קליפ של השיר נוצר כחלק מפרויקט "PURPOSE : The Movement", ובוים בידי פאריס גובל, הופק על ידי ג'סטין ביבר, סקוטר בראון, פאריס גובל ואליסון קיי, וצולם ונערך בידי חוסה עומר הרננדז. תסריט הקליפ נכתב על ידי ביבר, פו בר, סטיבן פיליבין, אבן וארס, ג'רמי סניידר ובראון, ובמהלך הקליפ נראה ג'סטין כשלצידו ששת הרקדניות: סמריה בארנס, לוגן האסל, מריסה הארט, טיילור נייט, פאולין מאטה וסמרין נגן בלב הסוואנה. הקליפ יצא לאור ב-15 בנובמבר 2015, ונכון לאפריל 2023 צבר סרטון השיר מעל לכ-140 מיליון צפיות ביוטיוב. השיר הוא בלדת פסנתר באורך של 3:30 אשר תואר כשיר בסגנון חשוב ורציני. בנוגע למשמעות המילים כתב רוס סקארנו מהמגזין Complex Networks כי הוא מבלבל במיוחד ולא תמיד ברור אם ביבר שר על זוגיות רומנטית או על התחדשות אמונתו בנצרות. קלייר אליזבת פלטר ממגזין Bustle (אנ') סברה כי "Purpose" מבטא חיפוש אחר גאולה. מבקר הבילבורד טיילור וות'רבי דירג את השיר במקום השישי מבין 18 שירי האלבום וציין כי הצליל המופשט מהווה תזכורת נחמדה לכך שג'סטין הוא בעצם זמר נהדר. קלייר אליזבת פלטר מ-Bustle דירגה את השיר במקום השביעי מבין רצועות האלבום. קליף ליפסון מ-AfterBuzz TV (אנ') כתב כי השיר אינו מוערך מספיק וכי זהו למעשה אחד הדברים הכי טובים שקרו מאז המצאת הלחם הפרוס. סרטון השיר "Purpose" באתר יוטיוב Ella Cerón, Justin Bieber Just Announced the Track List For Purpose In the Coolest Way Possible, Teen Vogue, ‏4 בספטמבר 2015 Justin Bieber – Purpose, נבדק ב-2023-04-04 Justin Bieber - Purpose (PURPOSE : The Movement) (Official Music Video), סרטון בערוץ "JustinBieberVEVO", באתר יוטיוב (אורך: 03:37) Casey Lewis, Justin Bieber Purpose Album Review — Track By Track, Teen Vogue, ‏5 באוקטובר 2015 Purpose, ספוטיפיי Album Review: Justin Bieber – Purpose, Backseat Mafia, ‏2015-11-28 (באנגלית בריטית) Ross Scarano, Justin Bieber Just Pulled Jesus Inception on America With ‘Purpose’, Complex, ‏5 באוקטובר 2015 Claire Elizabeth Felter, Which Justin Bieber 'Purpose' Song Should You Listen To First? Ranking The Album's 19 Tracks — LISTEN, Bustle, ‏5 באוקטובר 2015 Taylor Weatherby, Every Song on Justin Bieber’s ‘Purpose’ Ranked, בילבורד, ‏באוקטובר 2016 10 Underrated Justin Bieber Songs! - AfterBuzz TV, AfterBuzz TV, ‏6 בספטמבר 2022 BRIT Certified, BPI (באנגלית) Sverigetopplistan, Sverigetopplistan (בשוודית) Justin Bieber "Purpose" | IFPI, ifpi.dk Trofeoversikt - IFPI - Gull og Platina, IFPI NORGE AS, ‏6 במרץ 2020 Gold & Platinum - RIAA, RIAA, ‏3 ביולי 2015
הספרייה הלאומית של ארמניה

הספרייה הלאומית של ארמניה (בארמנית: Հայաստանի Ազգային Գրադարան ‏(Hayastani Azgayin Gradaran)) - היא ספרייה לאומית של רפובליקת ארמניה, היא ממוקמת בבירתה של ארמניה ירוואן. הבסיס לספרייה הייתה הספרייה של בית ספר לבנים בירוואן אשר הוקם בשנת 1832. אוסף ספריית בית הספר ובו 18,000 כרכים היה לאוסף הראשוני של הספרייה הלאומית. ב-4 ביוני 1919 ועידת השרים של ארמניה קיבלה חוק על "מאגר הספרים לאומי", תאריך הייסוד של הספרייה הלאומית הוא 4 ביולי. מנהלה הראשון של הספרייה בין השנים 1919 - 1921 היה סטפן קנריאן. החל משנת 1924 הספרייה הפכה לספריית הפקדה של כלל הפרסומים אשר יצאו לאור בארמניה. בין השנים 1925–1990 הספרייה נקראה על שמו של אלכסנדר מיאסניקיאן, פעיל קומוניסטי ממוצא ארמני, משנת 1990 היא נקראת הספרייה הלאומית של ארמניה. הספרייה פרוסה בין ארבעה מבנים ברובע קנטרון בירוואן. המבנה הישן מביניהם, משמש כבניין הראשי של הספרייה נבנה בשנת 1939 לפי תכנונו של אדריכל אלכסנדר טמניאן והיה אמור לאחסן 7 מיליון ספרים. ב-2012 החל תהליך דיגיטציה של חומרים מיוחדים בספרייה במטרה להנגיש לכול את הספרים וכתבי-עת ארמניים. עד היום 10 מיליון דפים עברו תהליך זה. אוסף הספרייה כולל את הספר הראשון אשר הודפס בשפה הארמנית בוונציה בשנת 1512, את המפה המודפסת הראשונה בשפה הארמנית אשר הודפסה באמסטרדם בשנת 1695 ואת הכתב העת הראשון בשפה הארמנית שיצא לאור בין השנים 1794–1796 במדראס בהודו. באוסף ישנם 6.6 מיליון ספרים. ב-25 בספטמבר 2017 נפתח בספרייה מוזיאון הדפוס. התצוגה של המוזיאון ממוקמת בשישה אולמות המציגים את ההיסטוריה של הדפוס: ראשית הספר האלפבית הארמני החלוצים של הדפוס הארמני הדפוס הארמני בתפוצות דפוס אל-מותיות של הכתב מדיה וקבצים בנושא הספרייה הלאומית של ארמניה בוויקישיתוף אתר האינטרנט הרשמי של הספרייה הלאומית של ארמניה (בארמנית) אתר האינטרנט הרשמי של הספרייה הלאומית של ארמניה (באנגלית) אתר האינטרנט הרשמי של הספרייה הלאומית של ארמניה (ברוסית) אתר הספרייה הבריטית אתר הספרייה הלאומית של ארמניה ועד הספריות הלאומיות של אירופה
סכר זולא

סכר זולא (בצרפתית: Barrage Zola) הוא סכר שהוקם על נחל סנט-ויקטואר לשם אגירת מים והובלתם לאחר מכן, בתעלה, לאקס-אן-פרובאנס. הוגה המפעל, מתכננו ובונה הסכר היה פרנסואה זולא, שעל שמו הוא קרוי. אגם המים המלאכותי, שיצר הסכר, קרוי "אגם זולא". מגפת כולירה, שהתחילה בהודו והתפשטה על פני כל אירופה, הגיעה לצרפת במחצית הראשונה של שנות השלושים של המאה ה-19 וגרמה ליותר ממאה אלף מיתות. התפרצות נוספת של הכולירה באקס-אן-פרובאנס, ב-1837, שכנעה את הרשויות שחייבים לפתור את בעיית מי השתייה. פרנסואה זולא הציע תוכנית להובלת מים מהר סנט-ויקטואר, באמצעות סכר ותעלה באורך של כ-7 קילומטרים - התוכנית התקבלה על ידי מועצת העיר ב-18 באפריל 1843 ובעקבות זאת עברו זולא ובני ביתו לאקס-אן-פרובנס. לצורכי מימון הפרויקט הקים זולא חברה עם שותפים עסקיים ובעל המניות הגדול ביותר היה ז'ול מיגון. ב-1847 התחילו העבודות להקמת הסכר וחפירת התעלה. זולא היה צריך לנסוע למרסיי ובנסיעתו חלה בדלקת ראיות ומת. לאחר מותו נמשכו העבודות בניהול ידידו של זולא, מנהל העבודה אקילה דורופ דה באליין. מדיה וקבצים בנושא סכר זולא בוויקישיתוף Barrage François-Zola (בצרפתית)
ברנרד וורברטון-לי

ברנרד ארמיטאג' וורברטון וורברטון-לי (באנגלית: Bernard Armitage Warburton Warburton-Lee; 13 בספטמבר 1895 – 10 באפריל 1940) היה קפטן בצי הבריטי אשר עוטר בצלב ויקטוריה על חלקו במערכה על נרוויק, בה נהרג, במהלך מלחמת העולם השנייה. וורברטון נולד ברקסהאם שבוויילס ב-13 בספטמבר 1895. ב-1908 הוא התגייס לצי הבריטי, ולמד שנה אחת במכללת המטה בקמברלי. עם סיום מלחמת האזרחים בספרד בניצחון הכוחות הלאומנים בהנהגת פרנסיסקו פרנקו, מונה וורברטון לקפטן הספינה HMS Witch ונשלח עמה לחלץ את האזרחים הבריטים שנותרו בספרד. עם פרוץ מלחמת העולם השנייה, מונה למפקד שייטת המשחתות ה-2, ונשלח עמה לנרוויק במטרה למנוע מהגרמנים להשתלט על העיר האסטרטגית. הגרמנים הפתיעו את הבריטים, וב-9 באפריל 1940 הופיע כוח של 10 משחתות גרמניות בפיקודו של פרידריך בונטה בחופי נרוויק. כוחותיו של בונטה הביסו את הצי הנורווגי והשתלטו על האופוטפיורד, ולאחר מכן הנחיתו בנרוויק כוחות הרריים בפיקודו של אדוארד דיטל שהשתלטו על העיר. יום למחרת, הצליח וורברטון להפתיע את הגרמנים, והתנפל על המשחתות של בונטה שעגנו בנרוויק. וורברטון הצלח להטביע בשתי משחתות, ולפגוע בעוד 11 ספינות סוחר שעגנו בנמל ונפלו בידי הגרמנים. לאחר מכן נסוג וורברטון מהנמל, אולם מיד לאחר מכן הופיעו עוד חמש משחתות גרמניות נוספות בפיקודו של אריך ביי. הגרמנים הצליחו להטביע את ה-HMS האנטר ואת HMS הארדי, אשר על סיפונה נמצא וורברטון, שמת במקום. על חלקו בקרב זה, הוא עוטר בצלב ויקטוריה העיטור הגבוה ביותר בחשיבותו בכוחות המזוינים הבריטיים. במהלך המלחמה כולה, זכו רק 23 מאנשי הצי המלכותי בעיטור זה. וורברטון היה נשוי לאליזבת קמפל סווינטון, בתו של ג'ורג' סווינטון. אתר הצי המלכותי קברו של וורברטון-לי ברנרד וורברטון-לי, באתר "Find a Grave" (באנגלית)
סויוז TM-22

סויוז TM-22 (ברוסית: Союз TM-22) הייתה משימה מאוישת להחלפת הצוות בתחנת החלל מיר. כחלק משיתוף פעולה עם סוכנות החלל האירופית הצוות כלל אסטרונאוט מגרמניה - תומאס רייטר. המשימה שוגרה ב-3 בספטמבר 1995 מכן שיגור מס' 1 בקוסמודרום בייקונור, קזחסטן, על גבי משגר סויוז U2. צוות המראה: רוסיה יורי גידזנקו - מפקד רוסיה סרגיי אוודייב - מהנדס טיסה גרמניה תומאס רייטר - אסטרונאוט חוקר צוות נחיתה: רוסיה אנטולי סולוביוב - מפקד רוסיה ניקולאי בודארין - מהנדס טיסה רוסיה גנאדי מנאקוב - מפקד רוסיה פאבל וינוגרדוב - מהנדס טיסה שוודיה כריסטר פוגלסנג - אסטרונאוט חוקר "סויוז TM-22" שוגרה ב-3 בספטמבר 1995 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-TM. השיגור בוצע מכן שיגור מס' 1 בעזרת משגר סויוז U. ב-5 בספטמבר עגנה החללית במודול הבסיסי של תחנת החלל "מיר". בתחנת החלל כבר פעלה משלחת מס' 19 בפיקוד אנטולי סולוביוב. לאחר הליך העברת אחריות הם עזבו את בתחנת החלל ב-11 בספטמבר. אחריות על תחנת החלל עברה למשלחת מס' 20 שהתחילה בפעילות סדירה. חללית "סויוז TM-22" שימשה חללית חירום. ב-23 בפברואר לתחנת החלל התחברה חללית סויוז TM-23. על סיפון החללית היו יורי אונופריינקו ויורי אוסצ'וב מרוסיה. ביחד עם צוות תחנת החלל הם החלו בהכנות להחלפת צוות. ב-29 בפברואר 1996 גידזנקו, אוודייב ורייטר חזרו לכדור הארץ בחללית סויוז TM-22 אחרי שהות של 179 ימים בחלל. החללית נחתה בשטח קזחסטן כמתוכנן. תוכנית מיר ומעבורות החלל תוכנית סויוז תחנת החלל מיר מדיה וקבצים בנושא סויוז TM-22 בוויקישיתוף סויוז TM-22 - נתוני משימה (באנגלית) סויוז TM-22 באנציקלופדיה אסטרונאוטיקה (באנגלית)
גנב (פירושונים)

האם התכוונתם ל... גנב – אדם המבצע גנבה דימיטר גנב – פוליטיקאי הונגרי ויקטור גנב – כדורגלן בולגרי Thief
אריאל שימה

אריאל שימה (נולד ב-16 בספטמבר 1975) הוא קצין בצה"ל בדרגת תת-אלוף. מ-26 ביולי 2022 משמש כקצין הטכנולוגיה והאחזקה הראשי (קטנא"ר). לאחר שסיים לימודי טכנאי מכונות באורט כפר סבא, התגייס שימה לצה"ל בשנת 1993 ומאז כיהן במספר נרחב של תפקידים, בין היתר, רמ"ח תוא"ם (תכנון, ארגון ומשאבים), מפקד מרת"ח (מרכז התחמושת והטילים), רע"ן שדו"ת (שדה ותורה), קטנ"א (קצין טכנולוגיה ואחזקה) אוגדה 143, קטנ"א (קצין טכנולוגיה ואחזקה) אוגדה 252, רמ"ד אחזקה, וכן תפקידים נוספים. ב-26 ביולי 2022 הועלה לדרגת תת-אלוף והחל לכהן כקצין הטכנולוגיה והאחזקה הראשי של צה"ל. הוא בעל תואר ראשון בלוגיסטיקה וכלכלה מאוניברסיטת בר-אילן ותואר שני במנהל עסקים מאוניברסיטת בן-גוריון, כמו כן, הוא בוגר המכללה לביטחון לאומי. שימה מתגורר בעיר מודיעין, נשוי ואב לשלושה ילדים. מדיה וקבצים בנושא אריאל שימה בוויקישיתוף
שגרירות ישראל בהאנוי

שגרירות ישראל בהאנוי היא נציגות דיפלומטית של מדינת ישראל ברפובליקה הסוציאליסטית של וייטנאם. השגריר המכהן כיום הוא ירון מאיר. וייטנאם וישראל כוננו לראשונה יחסים דיפלומטיים מלאים ב-12 ביולי 1993. בעקבות זאת פתחה ישראל לראשונה שגרירות בהאנוי בדצמבר 1993, ושגרירה הראשון שם היה דוד מתנאי. מינהל סחר חוץ במשרד הכלכלה מפעיל נספחות כלכלית בווייטנאם. בנוסף למשרד הראשי בהאנוי, מפעילה הנספחות המסחרית משרד מאויש בבירה הכלכלית של וייטנאם הו צ'י מין סיטי. הנספחות פועלת לסייע לתעשייה הישראלית באמצעות מגוון רב של פעולות בהן איתור שותפים פוטנציאליים בווייטנאם, ליווי צמוד של תהליכים עסקיים, פתרון בעיות ביורוקרטיות ארגון סדנאות, כנסים, פורומים ותערוכות והעברת מידע ראשוני על הזדמנויות עסקיות בשוק הווייטנאמי. הנספח הכלכלי בהאנוי הוא יניב טסל. שגרירות ישראל בהאנוי מואמנת גם על לאוס, עמה קיימה ישראל יחסים קודם השתלטות פאת'ט לאו על המדינה ב-1975, על ידי שגרירויות ישראל ביאנגון, בנגקוק וקמבודיה. ישראל ולאוס חידשו את היחסים הדיפלומטיים ביניהם ב-6 בדצמבר 1993, ושגריר ישראל בווייטנאם הגיש כתב האמנה לנשיא לאוס ב-4 במאי 1994. אתר האינטרנט הרשמי של שגרירות ישראל בהאנוי שגרירות ישראל בהאנוי, ברשת החברתית פייסבוק שגרירות ישראל בהאנוי, ברשת החברתית אקס (טוויטר) שגרירות ישראל בהאנוי, ברשת החברתית פייסבוק שגרירות ישראל בהאנוי, ברשת החברתית אקס (טוויטר) http://economy.gov.il/internationalaffairs/pages/economicoffices.aspx#blank משה יגר, המסע הארוך לאסיה, 2004, עמ' 219
סמל קלדוניה החדשה

סמל קלדוניה החדשה הוא סמל המכיל מכלול של חפצים הייחודיים לאזור וכולם בצבע שחור. הסמל חסר מסגרת ואינו סמל במובן ההרלדי, אלא משמש כסמל לאומי. בחלקו הקדמי קונכיית נאוטילוס ובאזור התחתון גלים, מאחורי הקונכייה מופיעים 2 סמלים. משמאל לימין חץ או חנית המעטר את גגות בתי אנשי הקנאק כמעין טוטם ודרך השלד החיצוני של הקונכייה עובר ענף של עץ ממשפחת האורניים. דגל קלדוניה החדשה המנון קלדוניה החדשה מדיה וקבצים בנושא סמל קלדוניה החדשה בוויקישיתוף ערך זה הוא קצרמר בנושא אוקיאניה. אתם מוזמנים לתרום לוויקיפדיה ולהרחיב אותו.
אירוויזיון הילדים 2023

אירוויזיון הילדים 2023 הייתה התחרות ה-21 של אירוויזיון הילדים מטעם איגוד השידור האירופי. מארחת התחרות היא צרפת, לאחר שהמדינה זכתה באירוויזיון הילדים 2022 עם הזמר ליסנדרו והשיר שלו "Oh Maman!". התחרות התקיימה ב-26 בנובמבר 2023 בפאלה ניקאיה בניס, צרפת. המנצחת הייתה צרפת בפעם השנייה ברציפות, עם השיר "Cœur". ב-11 בדצמבר 2022, זמן קצר לאחר הניצחון של צרפת, אישרה מנכ"לית France Télévisions, דלפין ארנוט, באמצעות טוויטר שהערוץ יארח את התחרות בצרפת. ב-3 באפריל 2023, איגוד השידור האירופי הודיע כי התחרות תתקיים בפאלה ניקאיה בעיר ניס שבצרפת. זאת הייתה הפעם השנייה שבה התחרות התקיימה בצרפת. התחרות התקיימה ב-26 בנובמבר 2023 בעיר ניס שבצרפת. הזוכה בתחרות היא צרפת עם השיר "Cœur". השיר בוצע על ידי זואי קלאוזור. ישראל ישראל - ביוני 2023 תאגיד השידור הישראלי אישר שלא ישתתפו ב-2023. ישראל השתתפה לאחרונה ב-2018. קזחסטן קזחסטן - ביוני 2023 הודיעה רשות השידור הקזחית כי לא תשתתף ב-2023, אך מקווה לחזור באירוויזיון הילדים 2024. קזחסטן השתתפה לאחרונה בשנת 2022. סרביה סרביה - באוגוסט 2023 הודיעה רשות השידור הסרבית כי לא תשתתף ב-2023 מסיבות כלכליות. סרביה השתתפה לאחרונה בשנת 2022. פינלנד פינלנד - במאי 2023 YLE אישר שפינלנד לא תשתתף לראשונה באירוויזיון הילדים בשנת 2023. ויילס ויילס - בגלל שהממלכה המאוחדת משתתפת השנה באירוויזיון הילדים, ויילס לא יכולה להשתתף באירוויזיון הילדים מכיוון שהBBC אחראי על לייצג את המדינה כולה. ויילס השתתפה לאחרונה בשנת 2019. שוודיה שוודיה - במאי 2023 הודיעה SVT שלא תשתתף ב-2023. שוודיה השתתפה לאחרונה בשנת 2014. אזרבייג'ן אזרבייג'ן - ביוני 2023 רשות השידור האזרית הודיעה כי היא עדיין לא החליטה על השתתפותה, אך ביולי 2023 הודיעה כי לא תשתתף באירוויזיון הילדים 2023. אזרבייג'ן השתתפה לאחרונה בשנת 2021. מדיה וקבצים בנושא אירוויזיון הילדים 2023 בוויקישיתוף אתר האינטרנט הרשמי של אירוויזיון הילדים 2023 (באנגלית) האתר הרשמי של תחרות האירוויזיון לילדים (אנגלית)
מריוט גרנד הוטל

מריוט גרנד הוטל (ברוסית: Марриотт Москва Гранд-Отель) הוא מלון חמישה כוכבים במוסקבה של רשת מלונות יוקרה מריוט הבינלאומית. המלון ממוקם ברחוב הראשי של מוסקבה, רחוב טברסקאיה. בניין המלון בן 9 הקומות מכיל 387 חדרים. נשיאי ארצות הברית ביל קלינטון וג'ורג' ווקר בוש שהו במלון זה במהלך ביקוריהם הרשמיים במוסקבה. בנוסף במלון התארחו סגן נשיא ארצות הברית אל גור, מזכירי המדינה האמריקנים מדליין אולברייט וקולין פאוול, ראש ממשלת ישראל אריאל שרון, סגן נשיא ברזיל מרקו מיציאל ומכובדים נוספים. אתר האינטרנט הרשמי של מריוט גרנד הוטל מריוט גרנד הוטל, ברשת החברתית פייסבוק מריוט גרנד הוטל, ברשת החברתית אינסטגרם Отпуск.com ⛱️ Marriott Grand 5* россия, Москва, Отпуск.com (ברוסית) ערך זה הוא קצרמר בנושא מוסקבה ובנושא מבנים. אתם מוזמנים לתרום לוויקיפדיה ולהרחיב אותו.
שפות מלאיו-פולינזיות

השפות המלאיו-פולינזיות הן ענף של משפחת השפות האוסטרונזיות. ענף זה כולל כ-385.5 מיליון דוברים. דוברי השפות המלאיו-פולינזיות הם עמים אוסטרונזים, מחוץ לטאיוואן, במדינות האיים של דרום-מזרח אסיה והאוקיינוס השקט. מספר קטן של דוברים נמצאים ביבשת אסיה באזורים הסמוכים לחצי האי המלאי, קמבודיה, וייטנאם והאי הסיני האינאן. יוצאת דופן במשפחה זו היא המלגשית השפה הרשמית של מדגסקר הנמצאת באפריקה. ישנן למעלה מ-1,000 שפות במשפחה זו וכל השפות האוסטרונזיות העיקריות והרשמיות שייכות לתת-קבוצה זו. עם השפות שבהן יש למעלה מחמישה מיליון דוברים נמצאות: אינדונזית, ג'אווה, סונדנית, טאגאלוג, מלגשית, מלאית, סבואנו, מדורסית, אילוקנו, היליגנון ומיננגקבאו. כמו כן, לחלק מהן יש מעמד של שפה רשמית למשל: טונגנית, סמואית, מאורית, גילברטית, פיג'ית, הוואית, פלאואית וצ'מורו. בחלק מהשפות המלאיו-פולינזיות ניכרת השפעה של סנסקריט וערבית, זאת בשל העובדה שבאזורים הללו התבססו דתות הבודהיזם וההינדואיזם ובהמשך גם האסלאם. את השם "מלאיו-פולינזיות" טבע לראשונה הבלשן הגרמני פרנץ בופ בשנת 1841 (גרמנית: malayisch-polynesisch). השימוש הנוכחי במינוח "מלאיו-פולינזיות" כולל את כל השפות האוסטרונזיות מחוץ לטייוואן והוא החל בשנות ה-70 ומאז הפך למינוח הרשמי למחקרים העוסקים בשפות העמים האוסטרונזים. מדיה וקבצים בנושא שפות מלאיו-פולינזיות בוויקישיתוף 2008 ניתוח מסד נתונים של אוצר המילים האוסטרונזי (באנגלית) History.com אנציקלופדיה: שפות מלאו-פולינזיות Central and Central-Eastern Malayo-Polynesian (באנגלית) שפות מלאיו-פולינזיות, באתר אנציקלופדיה בריטניקה (באנגלית) Ross, Malcolm (June 1996). "On the Origin of the Term 'Malayo-Polynesian'". Oceanic Linguistics. 35 (1): 143–145. Blust, Robert (2013). The Austronesian Languages (revised ed.). Australian National University. hdl:1885/10191. ISBN 978-1-922185-07-5.
ניתוק גז אוטומטי

ניתוק גז אוטומטי הוא התקן בטיחות במערכות הפועלות בגז בישול (ככיריים ודוד חימום), המנתק את זרם הגז למבער במקרה של התכבות הלהבה. ההתקן מיועד למנוע הצטברות של גז בתוך המכשיר, בתוך ארובה או בחדר, ובכך למנוע סיכון בטיחותי להתלקחות לא רצויה. הסיבות לכשל בלהבה עשויות להיות הפסקה רגעית של אספקת הגז, לחץ גז נמוך ממערכת אספקת הגז, משב רוח, גלישה של נוזלים על המבער ועוד. התקנים לניתוק גז עשויים להשתמש לגילוי התקלה באחת מכמה טכנולוגיות: דו-מתכת, צמד תרמי, חיישני להבה וחיישני לחץ. עם גילוי התקלה, נסגר שסתום הגז באופן אוטומטי - כאשר ההתקן מופעל הוא אמור לעצור (או להפחית לרמות בטוחות) את זרימת הגז למבער. בחלק מההתקנים נדרש איפוס ידני של ההתקן על מנת להדליק מחדש את הלהבה. בדיקה של התקן ניתוק גז אוטומטי היא חלק מתחזוקה שוטפת של מכשירי גז. ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
פרידריך הראשון, מרקיז באדן

פרידריך הראשון, מרקיז באדן (בגרמנית: Friedrich von Baden-Österreich‏; 1249 - 29 באוקטובר 1268), חבר בבית צרינגן, היה מרקיז באדן וורונה, וכן הטוען לתואר דוכס אוסטריה משנת 1250 ועד מותו. בתור עמית למערכה של המלך מבית הוהנשטאופן קונרדין, הוא גם נערף בהוראתו של שארל הראשון, מלך נאפולי וסיציליה. פרידריך נולד באלנד האוסטרית ב-1249, והיה בנם היחיד של המרקיז השוואבי הרמן השישי, מרקיז באדן (בערך 1226–1250) ושל אשתו גרטרוד מאוסטריה (1226–1288), אחייניתו ויורשתו של פרידריך השני, דוכס אוסטריה מבית באבנברג. מכיוון שפרידריך השני מאוסטריה נהרג בקרב על נהר הלייתה ב-1246, הקו הדוכסי של שושלת באבנברג נכחד. הרמן השישי, מרקיז באדן, באמצעות נישואיו עם גרטרוד, העלה תביעות ירושה לנכסי אוסטריה ושטיריה. עם זאת, לאחר מותו של הקיסר פרידריך השני ב-1250, לא הייתה קיימת סמכות אימפריאלית חזקה כדי לתבוע את תוארו. למרות שהוא נתמך על ידי האפיפיור אינוקנטיוס הרביעי והאנטי-מלך וילם מהולנד, הרמן לא יכול היה לגבור על הטענות שהעלו המלך הפרמיסלידי האדיר ואצלב הראשון מבוהמיה ובנו הלוחם אוטוקר השני. בזמן מות אביו, שהה פרידריך הצעיר בחצר מייסן, לשם נמלטה אמו גרטרוד. הוא יכול היה לרשת את המרקיז הרמן בבאדן, כאשר דודו רודולף הראשון משמש כעוצר. כמו כן, כתובע לדוכסויות אוסטריה ושטיריה באמצעות אמו, פרידריך התגורר ליד וינה. עם זאת, כאשר בשנת 1252 אוטוקר השני התחתן עם דודתה של גרטרוד מרגרט ועבר לאוסטריה, הוא נאלץ שוב לברוח, תחילה לשטיריה ולאחר מכן לחצר שפונהיים בקרינתיה. משנת 1266 בערך, גדל פרידריך במעון בית ויטלסבאך של לודוויג השני, דוכס בוואריה, שם התיידד עם קונרדין, דוכס שוואביה, בנו הצעיר של קונראד הרביעי, מלך גרמניה ויורש שושלת הוהנשטאופן הקיסרית. ממנו ציפה פרידריך לתמיכה באכיפת תביעותיו לשלטון. בשנת 1267 הוא קיבל את ההחלטה הקטלנית ללוות את קונרדין במסע שלו נגד שארל מאנז'ו, שהוכתר למלך סיציליה על ידי האפיפיור קלמנס הרביעי והרג את דודו של קונרדין מנפרד בקרב בנוונטו ב-1266. קונרדין עבר לרומא ב-24 ביולי 1268, עם זאת, שארל הביס באופן מכריע את חיילי הוהנשטאופן בקרב טאגליאקוצו ב-23 באוגוסט, ולאחר מכן קונרדין ופרידריך ברחו ונפלו בשבי ב-8 בספטמבר בטורה אסטורה, דרומית לאנציו. שניהם נבגדו ונמסרו למלך שארל על ידי תומכיהם משפחת פרנג'יפאני, שניהם נשארו בכלא משפיל בקסטל דל'אובו בנאפולי. המלך עצמו דן אותם למוות; לפי האגדה, הם שמעו את פסק הדין שלהם תוך כדי שחמט והמשיכו באדישות במשחק. קונראדין ופרידריך נערפו בפומבי בפיאצה דל מרקטו ב-29 באוקטובר. שרידיהם נקברו תחילה בחיפזון, אך לאחר מכן הועברו לכנסיית סנטה מריה דל קרמיין, נאפולי, בהוראת אמו של קונרדין, אליזבת מבוואריה. האפיפיור קלמנס מת חודש לאחר ההוצאה להורג; עם זאת, שארל גורש מממלכתו בערבית סיציליאנית של 1282. מדיה וקבצים בנושא פרידריך הראשון, מרקיז באדן בוויקישיתוף Regesten der Markgrafen von Baden und Hachberg, 1050-1515. Innsbruck 1892
נחל ברק בן אבינעם

נחל ברק בן אבינועם הוא נחל אכזב, קצר בגליל התחתון ואחד מיובליו של נחל תבור. הוא חוצה את יער בית קשת. הנחל יורד בסביבות הר יונה, עובר בעינות שועים ועובר את דרך יער בית קשת בין הר כסולות להר דבורה. לפני המעלה להר דבורה עוברת דרך נוף יער בית קשת באפיקו של הנחל. ראשיתו של הנחל בהר יונה והוא זורם דרומה ממזרח להר דבורה לכיוון בקעת כסולות ועמק יזרעאל ונשפך לנחל תבור. בנקודת המפגש של הדרך עם הנחל נמצא לרשות הקהל חניון ברק. במורד הנחל מסלול טיול מוסדר שרובו מוצל העובר בתוך צמחייה עשירה של חורש ים תיכוני. בחורף זורמים מים באפיק הנחל. בנחל צמחיית פרחי בר עשירה כולל סחלבים. הנחל קרוי על שמו של ברק בן אבינעם, מנהיג צבאי שנזכר בספר שופטים (פרקים ד' – ה') ומי שפעל יחד עם דבורה הנביאה. מוצאו היה מן העיר קדש נפתלי שבשבט נפתלי. מדיה וקבצים בנושא נחל ברק בן אבינעם בוויקישיתוף ציפי אלבז, מסלול לסוף עונת החורף בנחל ברק בן אבינעם, באתר הארץ, 27 בפברואר 2020 מסלול נחל ברק בן אבינעם ופארק אל-פשארה - בשביל המשפחה, באתר בשביל המשפחה, ‏3 באוקטובר 2021
פנחס רבינוביץ

פנחס (פיליפ) רבינוביץ (באנגלית: Philip Rabinowitz;‏ 14 באוגוסט 1926 – 21 ביולי 2006) היה מתמטיקאי שימושי ומדען מחשב. הוא נודע בעיקר בזכות עבודתו באנליזה נומרית, כולל ספריו "קורס ראשון באנליזה נומרית" עם אנתוני רלסטון ושיטות "אינטגרציה נומרית" עם פיליפ ג'יי דייוויס. חיבר מאמרים רבים על אנליזה נומרית. פנחס רבינוביץ נולד בשנת 1926, בן ליעקב משולם זושא ובילא רבינוביץ מחסידות מונסטריץ', וגדל בפילדלפיה. התחיל ללמוד רפואה, אך לאחר שבסוף שנת הלימודים הראשונה נמנע מלהיבחן בשבת כדי להימנע מחילול שבת עבר ללימודי מתמטיקה. הוא קיבל תואר דוקטור בשנת 1951 על עבודה שכותרתה "Normal Coverings and Uniform Spaces", שנעשתה בהדרכת וולטר גוטשלק באוניברסיטת פנסילבניה. במהלך לימודיו שהה בשנים 1948–1949 ב-MIT, ועשה את צעדיו הראשונים בתכנות. בשנים 1951–1955 עבד במכון הלאומי לתקנים וטכנולוגיה של ארצות הברית. בשנת 1955 עלה לישראל, לאחר שהוזמן על ידי פרופ' חיים פקריס להיות אחראי על פיתוח התוכנה למחשב החלוצי ויצק שנבנה במכון ויצמן למדע. הוא כתב את תוכניות השירות הראשונות של ויצק, ופיתח בו ספרייה של שגרות מדעיות. בנוסף עסק בהוראת תכנות ברמות שונות. במקביל לעבודתו כפרופסור במכון ויצמן למדע לימד גם באוניברסיטה העברית בירושלים, באוניברסיטת תל אביב ובאוניברסיטת בר-אילן, ובקורס התכנות הראשון בממר"ם. בשנת 1968 הוענק לו פרס איל"א. בשנת 1951 נשא לאישה את טרי. לאחר עלייתם לישראל התגוררו ברחובות ומאוחר יותר רכשו בית קיץ באפרת, בסמוך לבתם. פנחס רבינוביץ נפטר ב-21 ביולי 2006 והובא לקבורה בבית העלמין האזורי גוש עציון. פנחס רבינוביץ, באתר פרויקט הגנאלוגיה במתמטיקה פנחס רבינוביץ, באתר dblp פנחס רבינוביץ, באתר ResearchGate Davis, Philip J.; Fraenkel, Aviezri S. (בדצמבר 2007), "Remembering Philip Rabinowitz" (PDF), Notices of the American Mathematical Society, 54 (11): 1502–1506 {{citation}}: (עזרה) Gautschi, W. The work of Philip Rabinowitz on numerical integration. Numerical Algorithms 9, 199–222 (1995). https://doi.org/10.1007/BF02141588 שלמה יחיא, "התפתחות המחשבים בישראל - הויצאק - מכון ויצמן למדע", מעשה חושב, פברואר 1982; אבנר טוקר, "היו ימים", מעשה חושב, אוקטובר 1988. שיחה עם פרופ' פנחס רבינוביץ ניר שריג, משה שמיר, אסי גולן (עורכים), 100 שנות קשר - אנשים, פועלם ותרומתם פנחס רבינוביץ, באתר של בית העלמין האזורי גוש עציון
שפות מיקרונזיות

השפות המיקרונזיות הן ענף במשפחת השפות האוקיאניות הכולל 21 שפות עם כ-295,000 אלף דוברים. ייחודן בכך שהן נעדרות עיצורים שפתיים פשוטים. ככל הנראה מקורה של משפחת השפות המיקרונזיות במזרח מיקרונזיה, באזור קוסראה, משם הן התפשטו מערבה. דוברי השפה התיישבו באזור הדרומי של מחוז מאלאיאיטה (איי שלמה) ובצפון ונואטו. לפי ג'קסון (1983, 1986) השפות המיקרונזיות מתמיינות באופן הבא: נאורית (משפחה מיקרונזית גרעינית) קוסראית (אנ') (משפחה מיקרונזית מרכזית) גילברטית (משפחה מיקרונזית מערבית) קווין יוז (2020) הציע לשנות את שיטת המיון של ג'קסון, בעיקר בהתייחסו לנאורית כשפה הממוקמת כענף ראשוני לצד הקוסראית כששתיהן יחד מהוות תת-קבוצה. בשיטה זו הנאורית ממוקמת בענף ראשוני של המשפחה המיקרונזית המרכזית. מילון לשפות מיקרונזיות (באנגלית) Hughes, Kevin (2020). The Synchronic and Diachronic Phonology of Nauruan: Towards a Definitive Classification of an Understudied Micronesian Language (PhD dissertation). City University of New York. topic/Nuclear-Micronesian-languages שפות מיקרונזיות, באתר אנציקלופדיה בריטניקה (באנגלית) The Oceanic languages,John Lynch, Malcolm Ross, Terry Crowley,הוצאת Curzon,2002 The Synchronic and Diachronic Phonology of Nauruan: Towards a Definitive Classification of an Understudied Micronesian Language